text:
31
Bonang gore ke lerato le lekaakang le Modimo Tate a re ratilego ka lona mo re bilego re bitšwa bana ba gagwe, gomme ka kgonthe re bona. Ke ka lebaka leo lefase le sa re tsebego, gobane ga se la ka la tseba Modimo. 2Barategi, bjale re bana ba Modimo, eupša se re sa tlago go ba sona ga sešo ra se tseba. Se re se tsebago ke gore mohla Kriste a tšwelela3:2 “mohla Kriste a tšwelela” Diphetolelo tše dingwe di re “mohla re se tseba”. re tla swana le yena Modimo,3:2 “yena Modimo” Diphetolelo tše dingwe di re “yena Kriste”. ka ge re tla be re mmona ka mo a lego ka gona. 3Mang le mang yo a mo holofelago ka mokgwa wo o dula a itlhwekišitše, bjalo ka ge Kriste le yena a hlwekile.
4Mang le mang yo a phelago a dira sebe o tshela molao, ka gobane sebe ke go tshela molao. 5
Le a tseba gore Kriste o be a tletše go tloša dibe,3:5 “dibe” Dingwalwakaseatla tše dingwe di re “dibe tša rena”. gomme yena mong ga a na sebe. 6Ka gona, mang le mang yo a dulago e le o tee le Kriste ga a phele dibeng; fela yo a phelago dibeng go ra gore ga se a ka a mmona, le go mo tseba ga se a ka a mo tseba.
7Bana ba ka, le se timetšwe ke motho. Yo a dirago tše di lokilego ke moloki, go no swana le Kriste ge e le moloki. 8Yo a phelago dibeng ke wa Diabolose, ka gobane Diabolose e sa le a tloga a dira dibe go tloga mathomong a lefase. Se Morwa wa Modimo a bego a se tletše ke go fediša tše di bego di dirilwe ke Diabolose.
9Mang le mang yo e lego ngwana wa Modimo ga a phele a dira sebe, gobane o na le bophelo bja Modimo; le gona, ka ge e le ngwana wa Modimo, a ka se kgone go phela a dira sebe. 10Se bana ba Modimo le bana ba Diabolose ba bonalago ka sona sese: motho yo a sa dirego tše di lokilego goba a sa ratego mongwekayena, ga se ngwana wa Modimo.
11
Molaetša wo le o boditšwego go tloga mathomong ke wa go re re rataneng. 12
Re se ke ra ba bjalo ka Kaine; yena e be e le wa Rabobe gomme a bolaya ngwanabo. Kaine o be a mmolaelang? O mmolaile ka ge ya gagwe mediro e be e le ye mebe, mola ya ngwanabo e le ye e lokilego.
13Bjale ge, banabešo, le se makale ge batho ba lefase ba le hloile. 14
Rena re a tseba gore re tšwile lehung ra tsena bophelong, ka gobane re rata bana ba borena. Yo a sa ratego ngwanabo o sa le diatleng tša lehu. 15Yo a hloilego ngwanabo ke mmolai, gomme le a tseba gore mmolai ga a na bophelo bjo bo sa felego. 16Se re tsebago lerato e le sona ke ge Kriste a gafile bophelo bja gagwe ka lebaka la rena. Ka gona, le rena re swanetše go gafa bja rena bophelo ka lebaka la bana ba borena. 17Ge mohumi a ka re a bona ngwanabo a hloka a se mo šetše, na a ka re o rata Modimo? 18Bana ba ka, lerato la rena a e se be la molomo, a e be la mmannete, le le ipontšhago ka mediro.
19Ka gona, ke ka lona lerato mo re kago tseba gore re ba therešo; ke ka lona mo re kago tia maatla mo pele ga Modimo, 20re sa ye le gore na letswalo la rena le a re ja goba ga le re je, gobane Modimo o feta letswalo la rena, le gona o tseba dilo tšohle. 21Barategi, ge re sa lewe ke letswalo, re tia maatla mo pele ga Modimo. 22Se re kago se kgopela o tla re fa sona, ka ge re phetha ditaelo tša gagwe re bile re dira tše di mo kgahlago. 23
15:12,17
Taelo ya gagwe ke gore re dumele go Jesu Kriste, Morwagwe, le gona re rataneng go ya ka mo Kriste a re laetšego ka gona. 24Yo a phethago ditaelo tša gagwe o dula e le o tee le Modimo, le Modimo o dula e le o tee le yena. Gomme ka Moya wo Modimo a re filego wona, re tseba ge Modimo a dula e le o tee le rena.


c: text/html

text:
Pride of de Kaap
Boikgantšho bja Kapa
Leina
Boikgantšho bja Kapa
Leina la Selatini
Bauhinia galpinii
Tlhalošo
Di na le pharologantšho ya direthepeu tše pedi goba mahlare a goba le mapheko ao a sa nago le bophara bja dimilimetara tše 60. Nako ya go thunya e ka Hlakola le Moranang, eupša dimela di ka be di šetše di thunya go tloga ka Dibatsela.
Mebala ya matšoba ka tlwaelo go tšwa go mehutahuta go tšwa go mmala wa Namune go ya go Salmon le boserolane le bošweu. Go petals di oar-shaped le botelele bja 40 mm.
Mafelo a Bodulo
Bauhinia galpinii e ka hwetšwa e gola mafelong a mašoka.
Dienywa
Diphotlwa tša go tiya, tša go swana le kutu e na dipeu tše mmalwa tša go ba sephaphathi.
Dintlha tša Naga
Ka ntle le go laetša ka leina la yona gore e hwetšwa ka seleteng sa Kapa ya Afrika Borwa, semela se se tšwa kudu dileteng tše borutho tša naga. E filwe leina la gore e tšwa Moeding wa Kapa wa go hwetšwa Profenseng ya Mpumalanga kgauswi le Mbombela [Nelspruit].
Semela se se phatlaladitšwe ka dileteng tša mašokeng a mehlare ya Aforika Borwa le, ka lebaka la bobotse le bonolo go e lema, bjale hwetšwa lefaseng ka bophara. Gape e tsebja ka Seafrikanse bjalo ka Vlam van die Vlakte go rago gore ‘kgabo ya nageng tša bophara’

robotstxt: allowed

filter: keep


text:
Personality ProfileActions
- ${title}
Personality Profile
Mogau Maredi
More on Mogau Maredi
Nna ke Mogau Clement Maredi, ke belegetswe bookelong bja Groothoek ka Zebediela, gomme kalana yaka ya wela motseng wa Ga Mphahlele,Tjiane ka 15 February 1984. Ke belegwe ke Mr Segolo Jeremiah Maredi le Mrs Ramadimetse florah Maredi. Ke thomile go tsene sekolo Tjiane Primary School ka ngwaga wa 1989 gomme ka mpheta mphato wa marematlou ngwageng wa 2001 ka sekolong sa Phutlo Secondary School motseng wa Tjiane. Ke tsene Waterberg FET College, ka dira Motor Mechanic and Panel beating. Ka tsena gape Loritz Traning College ka di Catering Management. Ke tsena Damelin corresponding College ka ithutela tsa bogasi bja sealemoya.
Ke thomile go lemoga bokgoni bjaka bja go raloka di drama ka ngwaga wa 1997 ge ke raloka di drama tsa sefaleng ka sekolong sa Phutlo Sec. School. Ke tswetse pele ka go diraloka go ba go fihla ka ngwaga wa 2007 ge ke thoma go goga sedi ya batsweletsi ba di drama tsa Thobela FM, gomme ba nthwala ka thoma go raloka tsa sealemoya le tsa sefaleng go ba go fihla lehono g eke ralokela tshwantshetsotsweledi ya Mahlakung go Thobela fm, ke raloka karolo ya Moruti Kgole. Ka thoma go dira dipapatso tsa sealemoya ka 2008, ka ona ngwaga o we ke ngwadile tshwantshetso dikgao ye e bitswago “Ke thuswa ke mang” gomme yona ya raloka gona mo Thobela FM. Ke bile le kgahlego ya bogasi bja sealemoya gomme ka thoma tsa botsweletsi le bogasi bja sealemoya ka ngwaga wa 2009 sealemoyeng sa se le gae sa Greater Lebowakgomo Community Radio (GL FM). Ka ngwaga wa 2011 ke ge ke hlatloswa go ba molaodi wa dikwalakwatso (Marketing Manager) gomme ka 2013 ka hlatlosetswa go ba Molaodi wa kgaso (station Manager) go ba go fihla ge ke tlogela sealemoya seo k age Thobela fm e nthwetse bjalo ka mogasi wa mananeo a thuto go thoma ka ngwaga wa 2016. Ga bjalo ke ka lefapeng la thuto ka Thobela FM gomme ke motsweletsi e bile ke mogasi wa mananeo a thuto e le Mofahlosi (Mokibelo o mongwe le o mongwe mosong ka 07h05-0735), Makhura a ngwana, ga bjalo le bitswa Side-by-Side/Kamo-le-Kamo (Mokibelo o mongwe le o mongwe mosong ka 07h35-08h00) le la Sedupe Se’Skolong (Mosupologo o mongwe le o mongwe mosong ka 5h30-06h00).
Ke thomile go ba monyakisisi, motsweletsi le mogasi wa ditshwantshetsotumo tsa botso le boyo bja magoshi ga mmogo le ditso tsa bona, magoshi a Bapedi gob aba Sesotho sa Leboa. Lenaneo le la ditshwantshetsotumo tsa Magoshi ke le thomile ngwageng wa 2016 go fihla wa 2018. Ke motsweletsi e bile ke mohlagisi moyeng wa ditshwatshetso dikgao (Dramas) tsa ka go SABC Education, ke setse ke tsweleditse le go hlagisa moyeng drama ya “Brothers for Life” le ya “Side-by-Side”.
ADVERTISEMENT
On Air Personalities
Search by typing presenter name
-
Mokgadi Khadjo Matlebjane
-
Fantastic Sebola
-
Nkgadimeng Kekana
-
Max Mojapelo
-
Bradwin Monyamane
-
Cutjolicious
-
Lenny T
-
Laelo Mahlo
-
Ronny Lesudi
-
Clifford choshi
-
Promise Makgoale
-
HODI Tsamago
-
The C-lecta boy
-
Matome Lady M Sekuba
-
Hunadi the host
-
Kgopotso Mashego
-
Herbet Sello
-
Conny Matjipa
-
Moloko Mashamaite
-
JJ Menu
-
Lorraine Mahlo
-
Mogau Maredi
-
Timmy Thomas
-
Happiness Maake
-
Andrew Botopela


text:
Guitarfish
Hlapi ya katara
Leina la lapa la tlwaelo
Hlapi ya katara
Leina le lengwe la yona
Hlapi ya go thekga, šaka ya nko ya garafo
Leina la tša thutamahlale
Rhinobatidae
Bogolo
Go fihla dimetara tše 3
Boitšhupo
Ke ye telele, ya sephaphathi, ya hlogo ye khutlotharo ka nko ye tshesane ya nkgokolo. Mele wa go telefatšwa o mo golo le lephego la hlapi le le koto la mosela. Ka maphego a hlapi a bogolo bja go swana ka morago. E fifetše ka mmala, ka dinako tše dingwe ka dipatšo ka godimo. Di tšhweu mpeng.
Tshedimošo ya Kakaretšo
Lapa la Rhinobatidae le bopša ke 7 ya tša kakaretšo le 45 ya diphedi. E bigilwe bjalo ka yeo e lego kotsing. Molomo, mašoba a nko le mašobana a leswafohlapi di ka fase, ka mahlong le mašobana a go hema ka godimo. Meno a ma nnyane, a go hloka ntlha a go swana le tselanathoko ka mehlagareng ka bobedi.
Ka dinako tše dingwe di hwetšwa mafelong a go ema meetse a ma nnyane a letswai. Di tswala ka go phaphaša mae ka gare gam pa ya e nngwe. Bafsa ba tswalwa ba le ka botlalo. E ka tswala go fihla 10 ya tše nnyane.
Phepo
Di ja tša go hloka mekokotlo phela ka fase ga meetse, dimoluskse le dihlapi tše nnyane.
Phatlalatšo
E direga ka dithempheretšheng ka moka le mawatleng a borutho a lefase.
Mehuta ye e tlwaelegilego
Hlapi ya katara ya molomo wa bora - Rhina ancylostoma
Hlapi ya katara ye kgolo - Rhynchobatus djiddensis
Hlapi ya katara e dipatšo tše tšhweu - Rhinobatos punctifer


text:
221Morena a mpotša gore ke ye mošate, ga kgoši ya Juda, 2ke fihle ke re: “Ekwa gore Morena o reng, wena kgoši ya Juda o bušago o le setlogolo sa Dafida, wena le bahlanka ba gago le setšhaba sa gago se se tsenago ka dikgoro tša mošate. 3O re: ‘Le direng tše di lokilego le tše di swanelago; le lamolele mohlalefetšwa go mohlalefetši wa gagwe; le se gatelele goba la hlakiša mofaladi, goba tšhiwana, goba mohlologadi, le gona le se bolaye ba ba se nago molato mo mošate. 4Ge ruri le ka dira ka mo ke le laetšego ka gona, gona ditlogolo tša Dafida di tla tšwela pele le go buša. Gomme bona le bahlanka ba bona le setšhaba sa bona ba tla fela ba tsena ka dikgoro tša mošate wo ba nametše dikoloi tša ntwa, ba nametše le dipere. 5
Luk. 13:35
Eupša ge le ka se phethe ditaelo tša ka, gona ke ikana gore mošate wo o tla fetoga mašope.’ Ke realo, nna, Morena.
6“Go nna, motse wa mošate, ga kgoši ya Juda, ke wo mobotse bjalo ka naga ya Gileade le ntlhora ya dithaba tša Lebanone; eupša ke tla o fetoša leganata, ka o fetoša motse wa go hloka badudi. 7Ke tla roma banna ba go yo o pšhatla. Mongwe le mongwe o tla ya a swere selepe a phapha dikota tša wona tše dibotse tša mosedere, a di lahlela mollong.
8“Ka morago batho ba bantši ba ditšhaba ba tla feta kgauswi le motse wo, mme ba botšišana gore go tlile bjang gore nna, Morena, ke dire taba ya mohuta wo motseng wo wo mogolo. 9Gomme ba tla fetolana ka gore ke ka lebaka la ge ba furaletše kgwerano ya ka le lena, nna, Morena Modimo wa lena, la khunamela medimo ye mengwe la e hlankela.”
10Se lleleng yola a hwilego goba la mo ilela;
eupša llelang gabohloko yola a ilego bothopša,
gobane a ka se sa boa a tla bona naga ye a tswaletšwego go yona.
11
2 Dikr. 36:1-4
Mabapi le Shalume, morwa wa Josia, kgoši ya Juda, yena Shalume yo a bušago legatong la tatagwe, mme bjale a tlogilego mo, Morena o re: “A ka se sa boa, 12gobane o tla hwela nageng yeo a thopetšwego go yona, gomme a ka se sa tsoga a bone naga ye.”
13Go madimabe motho yo a ikagelago ntlo ka bohwirihwiri,
le diphapoši tša yona tša ka godimo ka boradia;
yo a dirago gore mogagabo a šomele lefeela,
a sa mo lefe.
14Go madimabe yo a rego:
“Ke tla ikagela ntlo ya kgoparara ya diphapoši tše dikgolo tša ka godimo.”
Ke moka a e tsenya mafasetere,
a e kgabiša ka diphaphathi tša mosedere,
gomme a e tlotša bohwibidu.
15Na go rata mesedere ga gago go ka go dira kgoši ye kaone?
Tatago o be a phela a iketlile,
a dira tše di lokilego le tše di swanelago,
mme a atlega.
16O be a šetša gore bahlaki le bahloki ba direlwe ka toka,
gomme a phela ka boiketlo.
Montlhankedi o phela ka mokgwa woo.
O realo, Morena.
17Eupša wena sa gago ke fela go ikhola,
le go bolaya ba ba se nago molato,
le go gatelela ba bangwe ka šiši.
18
Ka lebaka leo, Morena o bolela ka morwa wa Josia, Joyakime, kgoši ya Juda, o re:
“Ge a hwile batho ba ka se mo llele ba re:
‘Jonna, ngwanešo! Jonna, kgaetšedi!’
Ba ka se mo llele ba re:
‘Jonna, mong wa ka!
Jonna, kgoši ya ka!’
19O tla bolokwa bjalo ka pokolo –
o tla gogoišwa a yo lahlelwa ka ntle ga masoro a Jerusalema.”
20Namelang thaba tša Lebanone le yo lla.
Eyang nageng ya Bashane le yo hlaba mokgoši,
le goelele le le dithabeng tša Abarime,
ka gobane bathuši ba lena ba bolailwe.
21Morena o boletše le lena mola le sa atlega,
eupša la gana go mo theeletša.
Seo ke se le se dirilego go tloga bjaneng bja lena;
le be le sa theeletše Morena.
22Baetapele ba lena ba tla ubulwa ke ledimo,
bathuši ba lena ba tla išwa bothopša,
motse wa lena o tla gobošwa wa lešwa dihlong
ka lebaka la tše mpe tše le di dirilego.
23Lena le itotago ka dintlong tša lena tša mesedere ya Lebanone,
mohla le swerwe ke bohloko bja go etša bja mosadi yo a swerwego
ke lešoko la pelego le tla tsetla bjang!
24
2 Dikr. 36:9-10
Morena a re go Joyakine, morwa wa Kgoši Joyakime wa Juda: “Ruri, ka ge ke le Morena yo a phelago, le ge o ka be o le palamonwana ya boitsebišo mo seatleng sa ka sa go ja, ke be ke tla go khwamola, 25ka go gafela batho ba ba nyakago go go bolaya, batho ba o ba boifago, e lego Nebukadnesare, kgoši ya Babilonia, le madira a gagwe. 26Ke tla le lelekela nageng e šele, wena le mmago, nageng ye le sego la tswalelwa go yona, gomme le tla hwela gona. 27Le tla duma go boela nageng ye, eupša le ka se boele.”
28Na Kgoši Joyakine o swana le lengeta la pitša ye e phumegilego mme ya lahlwa, le le sa nyakwego ke motho? Na ke ka lebaka leo yena le bana ba gagwe ba rakwago mme ba lahlelwa nageng ye ba sa e tsebego? 29Hee, wena naga!
Naga wee! Naga wee!
Ekwa gore Morena o reng.30O re:
“Monna yo o tlilo loba bana ba gagwe,
ya ba motho mohlokakatlego.
A ka se be le setlogolo sa go buša naga ya Juda e le wa lešika la Dafida.”


text:
351
Modimo a re go Jakobo: “Itokiše o ye Bethele o yo dula fao. Moo o age aletare, o e agele Modimo yo a iponagaditšego go wena ge o be o tšhabela ngwaneno Esau.”
2Ka gona Jakobo a re go ba lapa la gagwe le go bohle ba ba bego ba na le yena: “Lahlang medimo e šele ye le nago le yona; itlhwekišeng, gomme le apare diaparo tše di hlwekilego. 3Re tlile go tloga mo ra ya Bethele, moo ke tlago aga aletare, ka e agela Modimo yo a nthušitšego ka nako ya matshwenyego a ka, a ba a ba le nna gohle mo ke ilego ka ya.” 4Ka fao ba neela Jakobo medimo e šele ka moka ye ba bego ba na le yona, gotee le mangina a ba bego ba a rwele. A di epela ka fase ga mohlare wa moeike wo o bego o le kgauswi le Shekeme.
5Ge Jakobo le barwa ba gagwe ba tloga, Modimo o ile a tšhoša batho ba metse ya kgauswi, mme ba se ke ba ba hlomara. 6Jakobo a fihla le batho ba gagwe ka moka Luse, yeo bjale e tsebjago ka la Bethele, nageng ya Kanana. 7A aga aletare gona, mme a reela felo fao leina la Modimo wa Bethele, ka gobane Modimo o iponaditše go yena fao ge a be a tšhabela mogolwagwe. 8Mofepi wa Rebeka, Debora, a hwa gomme a bolokwa ka fase ga moeike ka tlase ga Bethele. Ka gona gwa rewa leina la “Moeike wa Sello”.
9Ge Jakobo a boa Mesopotamia, Modimo o ile a iponatša go yena gape, gomme a mo šegofatša. 10
A re go yena: “Leina la gago o Jakobo, fela go tloga bjale o tla ba Israele.” Ka gona Modimo a mo rea leina la Israele. 11
A re go yena: “Ke nna Modimo Ramaatlaohle. O atelwe ke thari. Ditšhaba di tla tšwa go wena, mme o tla ba rakgolokhukhu wa magoši. 12Ke tla go fa naga ye ke e filego Abrahama le Isaka, ke tla e neela le ditlogolo tša gago ge o seno hlokafala.” 13Modimo a napa a tloga go yena. 14
Jakobo a hloma letlapa la segopotšo gona fao Modimo a boletšego naye, gomme a tšhela beine le makhura a mohlware godimo ga lona. 15A rea felo fao leina la Bethele.
16Jakobo le lapa la gagwe ba tloga Bethele, gomme ya re ba sa le kgojana le Efrata, mabaka a fihla a gore Ragele a belege, mme a swarwa ke lešoko le bohlokohloko. 17Ge lešoko la gagwe le gaketše, mmelegiši a re go yena: “O se ke wa boifa; ke mošemanyana yo mongwe gape.” 18Fela Ragele o be a ehwa, mme ge moya o etšwa nameng, a rea morwa wa gagwe leina la Benoni,35:18 “Benoni” Leina le ka Seheberu le ra go re “morwa wa manyami a ka”. eupša tatagomošemanyana a mo rea leina la Benjamene.35:18 “Benjamene” Leina le ka Seheberu le ra go re “morwa yo a tlago ba mahlatse” goba “yo a tšwago borwa”.
19Ragele a hlokafala, mme a bolokwa ka thoko ga tsela ya go ya Efrata, motse wo bjale o tsebjago ka la Betlelehema. 20Jakobo a hloma letlapa la segopotšo moo, gomme le lehono letlapa leo le sa šupa lebitla la Ragele. 21Jakobo a fetela pele gomme a hloma mešaša ya gagwe ka thoko yela ya tora ya Edere.
22
Ge Jakobo a sa dula nageng yeo, Rubene o ile a robala le Bilha, yo mongwe wa metlabo ya tatagwe. Ge Jakobo a ekwa taba yeo a selekega kudu.35:22 Phetolelo ye nngwe ya kgale e re “a selekega kudu” Seheberu ga se na mantšu a.
Jakobo o be a na le barwa ba lesome le metšo ye mebedi. 23Barwa ba Lea e be e le Rubene, leitšibolo la Jakobo, Simeone, Lefi, Juda, Isakara le Sebulone. 24Barwa ba Ragele e be e le Josefa le Benjamene. 25Barwa ba Bilha, lekgoba la Ragele, e be e le Dane le Naftali. 26Barwa ba Silpa, lekgoba la Lea, e be e le Gade le Asere. Barwa ba ba belegwe Mesopotamia.
27
Jakobo a tla go Isaka, tatagwe, kua Mamre, kgauswi le Kiriate-Arba, e lego Hebrone, moo Abrahama le Isaka ba bego ba falaletše gona. 28Isaka o phetše a ba le mengwaga ye lekgolo le masome a seswai. 29O hlokafetše a tšofetše kudu, gomme barwa ba gagwe, Esau le Jakobo, ba mmoloka.


text:
171
Setšhaba ka moka sa Baisraele se tlogile lešokeng la Tsine, sa ralala le naga ka moo Morena a ba laelago ka gona. Ba hloma mešaša Refidime, fela fao setšhaba sa hloka meetse a go nwa. 2Ba omanya Moshe ba re: “Re fe meetse re nwe.”
Moshe a ba fetola a re: “Le reng le nkomanya? Le lekelang Morena?”
3Fela setšhaba se be se tloga se swerwe ke lenyora; sa phegelela sa ngongoregela Moshe sa re: “O be o reng o re ntšha Egepeta? O re ntšheditše go re bolaya ka lenyora, rena le bana ba rena le mehlape ya rena?”
4Moshe a rapela a llela Morena a re: “Bjale ke direng ka setšhaba se? Ba šetše ba nyaka go mpolaya ka maswika.”
5Morena a re go Moshe: “Eta setšhaba pele, o tloge le ba bangwe ba bagolo ba Baisraele. O tšee lepara lela la gago wa go itia noka ya Naele ka lona. 6Nna ke tla ema pele ga gago mola godimo ga leswika thabeng ya Sinai. O tie leswika, gomme meetse a tla tšwa leswikeng, mme setšhaba sa nwa.” Moshe a dira bjalo pele ga bagolo ba Baisraele.
7Ba rea felo fao leina la Masa le Meriba,17:7 “Masa le Meriba” Maina a ka Seheberu a ra go re “go leka” le “go omana”. ka gobane Baisraele ba omane ba leka Morena mola ba botšiša ba re: “A Morena o na le rena goba ga a na le rena?”
8Baamaleke ba tla ba hlasela Baisraele gona moo Refidime. 9Moshe a re go Joshua: “Kgetha banna ba o tlago ya le bona go lwa le Baamaleke ka la ka moswane. Nna ke tla ema godimo ga thabana ke emišitše lepara lela Modimo a go ntaela go le swara.” 10Joshua a dira ka moo Moshe a mo laetšego ka gona, a tšwa dira go lwa le Baamaleke, mola Moshe le Arone le Hure ba nametše godimo ga thabana. 11Ge Moshe a emišitše matsogo, Baisraele ba be ba fenya, eupša ge a a khutšiša, Baamaleke ba be ba thoma go fenya. 12Ya re ge Moshe a thoma go lapa matsogo, Arone le Hure ba mo tlišetša leswika gore a dule godimo ga lona, mola bona ba mo eme ka mathoko ba emišitše matsogo a gagwe. Ka fao matsogo a Moshe a hlwa a emišitšwe go fihlela letšatši le dikela, 13gomme Joshua a fenyetša Baamaleke sa ruri.
14
1 Sam. 15:2-9
Ke gona Morena a rilego go Moshe: “Ngwala ditaba tše pukung gore di tle di gopolwe, gomme o di tsebiše Joshua, o be o mmotše tsebegokwa gore ke tla feleletša Baamaleke sa ruriruri.” 15Moshe a aga aletare, a e rea leina la “Morena ke sefoka sa ka”. 16A ba a re: “Phagamišetšang sefoka sa Morena godimo!17:16 Mohlomongwe go swanetše go balwa “Phagamišetšang ... godimo!” Seheberu ga se kwagale gabotse. Morena o tla lwa le Baamaleke go ya go ile!”


text:
Eland
Leina
Eland [Taurotragus oryx]
Ponalo
Dipoo di ka gola go ya go dimitara tše 1,7 bogodimo gomme e be boima bja dikilograma tše 900. Ntle le gore mme wa o boima, Eland e mahlagahlaga kudu e bile e kgona go tlola magora bonolo fela. E na le serotšwana magetleng le letlalo ka fase ga seledu. Boima bja dinka tša bong ka bobedi ke tšeo di kobegetšego morago di botelele bja metara e tee e kwadilwego. Ditshadi ke tše dinnyane, di ka ba 450 ya di kilograma. Tša dipoo di na le lebala la moriri wo moso phahleng o apešitswego letlalo. Tse ditona le tse di tshegadi ka bobedi di na le mmala wo botsothwa bjo bo sehla ka mmala mo matlalong a tsona. Gape di na methalo thwi ye me tšweu, ye e lego ke ya Eland fela.
Dijo
Eland e ja dihlare le dihlatšana, e šomiša mehuta ya go fapanego ya dimela. E ka phela lebaka le le telele e sa nwe meetse, fela e phela ka dienywa tša Tsamas le Gemsbok Cucumbers go fihlelela dinyakwa tša meetse.
Pelegišo
Le ge Eland e sena sehla sa pelegišo, mo Aforikaborwa go nnile le go bonwa gore go na le tše di godimo kudu go feta dinamane tše belegweng go feta dikgwedi tše dingwe. Namane ke ye tee fela ye belegwang morago ga go duša ga paka ya dikgwedi tše senyane. Dinamane di ka kitima le mohlape diri fela tše mmalwa morago ga pelego.
Boiswaro
Ye nngwe ya dimelo tše di kgahlago tša mohlape wa Eland ke gore e akaretša hlokomelo ya dinamane. Ge e tšhošediwa ke dibata, mophato o itira sehlopha ka pele ka bophara bja tse dipoo gomme di šireletše dinamane le ditshadi tša go ima ka morago. Ka lebaka la go huduga ga mehlape ya Eland go ya go nyaka mafulo a matalana dibakeng tše kgole, gore dipoo di leke go buša dibaka le go di šireletša ga go kgonege. Le ge go le bjalo dipoo di rata bontšha mokgwa wa buša dibaka go dikgadi ka nako go goela.
Bodulohlago
E rata mafelo a go farologana go tšwa go seka legwatata, a nago le bjang, a nago le dihlatšana, bokone bja noka ya Namune, go ya go lešoka la dihlatšana KwaZulu-Natal. Eland e sepela bošego le dimela tše di monyelago meetse mo moyeng go le bošego ka seedi gore di kgone go tla go fa diphoofolo tša leloko la pudi ka meetse.
Di hwetšwa kae?
Eland e ka hwetšwa dileteng tša tšhireletšo tša diphoofolo tša Aforikaborwa. Dileteng tšeo di bego di fedišitšwe gona di bušeditšwe mo di phelago ka boitumelo.
Dibatana
Di-Eland ye kgolo ke motšwasehlabelo wa ditau le diphiri tša mabala, gomme tše di nnyane di ba batswasetlhabelo ba diphoofolo tše di jago nama bjalo ka Nkwe, Lengau le dimpšha tše hlaga.


text:
41Morena o laetše Moshe 2gore a botše Baisraele gore ge yo mongwe a ka dira sebe a tshela ye nngwe ya ditaelo tša Morena a se a ikemišetša, o swanetše go phetha melawana ye e latelago.
3Ge sebe se dirilwe ke Moprista yo Mogolo, ka fao a obela setšhaba molato, a tliše powana ye e se nago bosodi mme a e hlabele Morena ka lebaka la sebe sa gagwe. 4A e tliše mojakong wa Tente ya bodulo bja Morena, a bee seatla godimo ga hlogo ya yona, gomme a e hlabe moo pele ga Morena. 5Moprista yo Mogolo a tšee madi a mangwe a poo, a tsene nao Tenteng. 6A ine monwana mading, gomme a a fokele gašupa pele ga seširo se sekgethwa. 7A tlotše dinakana tša dikhutlo tša aletare ya seorelo ka gare ga Tente ka madi a mangwe. A tšhollele madi a a šetšego thitong ya aletare ya dihlabelo ye e lego mojakong wa Tente. 8A ntšhe makhura ka moka a poo yeo, le mabipi, 9le dipshio le makhura a a lego go tšona, le mphapha wo moteletšana wa sebete. 10Moprista a tšee ditho tšeo a di tšhume aletareng ya dihlabelo. Ditho tšeo di ntšhwago di swane le tšela di ntšhwago sehlabelong sa kagišano. 11Eupša mokgopa wa yona, le nama ya yona ka moka, le hlogo ya yona, le maoto a yona, le dikateng tša yona gotee le mošwang, 12tšohle a di ntšhe mešašeng a di iše lefelong le le hlweketšego tirelo moo go tšhollwago melora, gomme fao a di tšhume ka mollo wa dikgong.
13Ge sebe se dirilwe ke setšhaba ka moka sa Israele, gomme sa ba le molato wa go tshela ye nngwe ya ditaelo tša Morena se se sa ikemišetša, 14ge sebe se seno tsebja, setšhaba se tliše powana e be sehlabelo sa tshwarelo ya dibe. Se e tliše Tenteng ya bodulo bja Morena; 15bagolo ba setšhaba ba bee diatla godimo ga hlogo ya yona, gomme e hlabje moo pele ga Morena. 16Moprista yo Mogolo a iše madi a mangwe a yona ka Tenteng, 17a ine monwana go ona gomme a a fokele gašupa pele ga seširo. 18A tlotše dinakana tša dikhutlo tša aletare ya seorelo ye e lego ka gare ga Tente ka madi a mangwe a yona, gomme a tšhollele a a šetšego thitong ya aletare ya dihlabelo ye e lego mojakong wa Tente. 19A tšee makhura ka moka a yona a a tšhume aletareng. 20A dire ka poo ye ka wona mokgwa woo a dirago ka poo ya sehlabelo sa tshwarelo ya dibe, mme ka tsela ye a boelanye setšhaba le Morena ka ge ba be ba dirile sebe, gomme ba tla lebalelwa. 21Ka morago a ntšhetše poo yeo ka ntle ga mešaša, gomme a e tšhume ka wona mokgwa woo a tšhumago poo yeo e hlabjago ka lebaka la sa gagwe sebe. Se ke sehlabelo sa go tloša sebe sa setšhaba.
22Ge sebe se dirilwe ke mmuši, mme a ba le molato wa go tshela ye nngwe ya ditaelo tša Morena a se a ikemišetša, 23ge a seno tsebišwa sebe seo, a tliše phooko ye e se nago bosodi e be sehlabelo sa gagwe. 24A bee seatla godimo ga hlogo ya yona, gomme a e bolaele moo diruiwa tša dihlabelo tša go tšhungwa ka moka di bolaelwago gona. Se ke sehlabelo sa go tloša dibe. 25Moprista a ine monwana mading a phooko yeo, a tlotše dinakana tša dikhutlo tša aletare ya dihlabelo ka ona, gomme ao a šalago a a tšhollele thitong ya aletare. 26A tšhume makhura a yona ka moka aletareng, ka wona mokgwa woo a tšhumago makhura a diruiwa tšeo di bolaetšwego go ba dihlabelo tša kagišano. Ka sehlabelo se sa sebe moprista a boelanye mmuši le Morena ka ge mmuši a be a dirile sebe, gomme o tla lebalelwa.
27
Ge sebe se dirilwe ke mothofela, mme a ba le molato wa go tshela ye nngwe ya ditaelo tša Morena a se a ikemišetša, 28ge a seno tsebišwa sebe seo, a tliše pudi ya tshadi ye e se nago bosodi e be sehlabelo sa gagwe. 29A bee seatla godimo ga hlogo ya yona, gomme a e hlabe moo go bolaelwago diruiwa tša dihlabelo tša go tšhungwa ka moka. 30Moprista a ine monwana mading a pudi yeo, a tlotše dinakana tša dikhutlo tša aletare, gomme a a šetšego a a tšhollele thitong ya aletare. 31A tloše makhura ka moka go yona, bjalo ka ge makhura a diruiwa tše di bolailwego go ba dihlabelo tša kagišano a tlošwa, gomme a a tšhume aletareng go dira monkgo wo o tsefelago Morena. Ka sehlabelo se sa sebe moprista a boelanye motho yoo le Morena, gomme motho yoo o tla lebalelwa.
32Ge motho a tliša kwanyana e le sehlabelo sa tshwarelo ya dibe, e be ya tshadi ye e se nago bosodi. 33A bee seatla godimo ga hlogo ya yona gomme a e hlabe moo diruiwa tša dihlabelo tša go tšhungwa ka moka di bolaelwago gona. 34Moprista a ine monwana mading a kwanyana yeo, a tlotše dinakana tša dikhutlo tša aletare ka ona, gomme ao a šetšego a a tšhollele thitong ya aletare. 35A tloše makhura a yona ka moka ka moo makhura a tlošwago kwanyaneng ye e bolaetšwego go ba sehlabelo sa kagišano, mme a a tšhume aletareng gotee le dikabelo tša go tšhumelwa Morena. Ka sehlabelo se sa tshwarelo ya dibe moprista a boelanye motho yoo le Morena, gomme yoo o tla lebalelwa.


text:
231Paulose a tseparela Kgorokgolo ka mahlo a re: “Bagešo, go fihla le lehono le le gatee ga ke itshetshengwe mabapi le ka mo ke phetšego ka gona pele ga Modimo.” 2Moprista yo Mogologolo, Ananiase, a laela bao ba bego ba eme kgauswi le Paulose gore ba mmethe molomo. 3
Paulose a re go yena: “Modimo o tla betha wena, leboto le le takilwego towe! O duletše go nkahlola ka melao ya Moshe, etšwe o laela gore ke bethwe o tshela molao.”
4Bale ba go ema kgauswi le Paulose ba re: “Mmalo, o reng o roga Moprista yo Mogologolo wa Modimo?”
5
Paulose a ba fetola a re: “Bagešo, nna ke be ke sa tsebe ge e le Moprista yo Mogologolo, gobane Mangwalo a Makgethwa a re: ‘O se ke wa omanya mmuši wa setšhaba sa geno.’ ”
6
Baf. 3:5
Ka ge Paulose a be a tseba gore ba bangwe ba bona moo ke Basadusei, ba bangwe ke Bafarisei, a goelela moo Kgorongkgolo a re: “Bagešo, nna ke Mofarisei, Mofarisei wa Bafarisei. Ke sekišwa ka ge ke holofela gore bahu ba tla tsoga!”
7Ge a realo gwa tsoga kgang ya Bafarisei le Basadusei, gomme kgoro ya tšwa dikgao. 8
Mar. 12:18
Luk. 20:27
Gape Basadusei ba re bahu ga ba tsoge, le gona ga go na barongwa, le meoya ga e gona, kganthe Bafarisei bona ba di dumela ka ditharo. 9Gwa tsoga tlhatlhariane, gomme boramangwalo ba bangwe ba e bego e le ba lekgotla la Bafarisei ba ema ba gatelela ba re: “Rena monna yo ga re bone a na le phošo. Mohlomongwe moya goba morongwa yo mongwenyana o boletše naye.”
10Kgang yeo e ile ya gakala mo rasekete a ilego a ba a tšhoga gore Paulose o tla rathagantšhwa. Ka gona a laela bahlabani gore ba ye ba mo tloše kgorong ba mmušetše ka sebong.
11Bošegong bjoo Morena a ema kgauswi le Paulose a re: “O bete pelo, Paulose, gobane bjalo ka ge o ntlhatsetše mo Jerusalema, le kua Roma o swanetše go ntlhatsela.”
12Ge go esa Bajuda ba bangwe ba lakana. Ba ikana gore ba ka se je goba ba nwa selo pele ba bolaya Paulose. 13Ba ba lakanego bjalo e be e le ba ba fetago ba masome a mane. 14Ke moka ba ya go baprista ba bagolo le bagolo ba setšhaba, ba fihla ba re: “Re ipofile ka go ikana re tiišitše ra re re ka se je goba ra nwa selo pele re bolaya Paulose. 15Bjale ge, lena le ba Kgorokgolo kgopelang rasekete wa bahlabani gore a tliše Paulose mono go lena mo nkego le nyaka go botšiša taba ya gagwe ka tlhokomelo ye kgolo. Gomme rena re šetše re itokišeditše go mmolaya le go fihla mo go lena a sešo a fihla.”
16Motlogolo wa Paulose a kwa talelo ye, ka gona a ya sebong a tsebiša Paulose. 17Ke mo Paulose a biditšego yo mongwe wa boralekgolo, a re go yena: “Iša lesogana le go rasekete, le na le taba ye le nyakago go mo sebela yona.” 18Ralekgolo yoo a tloga naye a mo iša go rasekete a re: “Mogolegwa Paulose o mpiditše a nkgopela gore ke tliše lesogana le go wena, ka ge le na le taba ye le nyakago go go botša yona.”
19Rasekete a mo swara ka seatla, a mo iša ka thoko, a mmotšiša a re: “Ke eng se o nyakago go ntshebela sona?”
20Lesogana la re: “Bajuda ba lakane go go kgopela gore gosasa o tliše Paulose Kgorongkgolo, mo nkego ba nyaka go botšišiša taba ya gagwe ka tlhokomelo ye kgolo. 21Fela o se ke wa ba theeletša, ka gobane banna ba bona ba ba fetago ba masome a mane ba tla be ba mo laletše. Bona ba ikanne gore ba ka se je goba ba nwa selo pele ba mmolaya. Ba šetše ba ikotišitše, ba emetše fela tumelelo ya gago.”
22Rasekete a re: “O se botše motho gore o ntshebetše taba ye.” Ke moka a lesa lesogana leo la tloga.
23Rasekete a bitša boralekgolo ba babedi a re: “Lokišang bahlabani ba makgolo a mabedi ba go ya Kesarea, gotee le boradipere ba masome a a šupago le boramarumo ba makgolo a mabedi, gomme ba loke ka iri ya senyane mantšiboa. 24Paulose le yena le mo lokišetše dipeleša, gore ba kgone go mo iša go Mmušiši Felikise a bolokegile.” 25Ke mo rasekete a ngwadilego lengwalo la mohuta wo:
26“Nna, Klaudiose Lisiase, ke re madume go wena, mohlomphegi Mmušiši Felikise. 27Bajuda ba be ba swere monna yoo ba re ba a mmolaya. Ge ke seno kwa gore ke motho wa go bušwa Roma, ka ya le bahlabani ka mo hlakodiša. 28Ka ge ke be ke rata go kwa molato wo ba mmegago ka wona, ka mo iša Kgorongkgolo ya bona. 29Ka lemoga gore ga go molato wo a o obilego wo o dirago gore a swanele go bolawa goba go golegwa. Se ba mmegago ka sona e be e le dikgang mabapi le molao wa bona. 30E rile ge ke seno lemošwa gore o lakanwe, ka akgofa ka mo romela go wena. Balatofatši ba gagwe ke ba boditše gore tše ba mo latofatšago ka tšona ba tle ba di bolele mo pele ga gago.”
31Bahlabani ba ile ba phetha ka mo ba laetšwego ka gona. Ba tšea Paulose ba lala ba mo iša Antipatrise bošego. 32Ka le le latelago bahlabani ba maoto ba boela sebong ba lesa boradipere ba tšwela pele naye ka leeto. 33Bona ge ba fihla Kesarea, ba fa mmušiši lengwalo lela, ba mo gafela le Paulose. 34Mmušiši a re go bala lengwalo leo a botšiša Paulose gore o tšwa seleteng sefe. E rile ge a ekwa gore o tšwa Tsilitsia, 35a re go yena: “Ke tla go kwa ge balatofatši ba gago ba fihlile.” Ke moka a laela gore Paulose a letwe ka sebong sa Kgoši Heroda.


text:
Kgalekgale, lefelo leo le lego maotong a Table Mountain leo gabjale le bitšwago Cape Town, le be le omile le se na selo. Ka nako yeo, go be go thwe Table Mountain e dirilwe ka galase le gore kua godimo ga yona go be go dula pela ya maleatlana, ya go fa batho ditakatso tša bona.
Banna le basadi go tšwa mathokong ohle a Afrika Borwa ba ile ba leka go namela thaba ya galase go fihlelela pela ya maleatlana, efela mahlakore a thaba a be a redimoša kudu ka fao ba bego ba ka se kgone go fihla godimo, le ge ba ka leka eng goba eng.
Ka letšatši le lengwe, mošemanyana wa go bitšwa Khwezi o ile a fihla Cape Town. O be a nyaka go ya ntlhoreng ya thaba. Bošego bjoo o ile nageng gomme a hwetša Lepogo.
“Lepogo,” Khwezi a realo, “ke hloka thušo ya gago. Ge o ka nthuša, ke go tshepiša go tlatša naga ye ya go oma ya go se be le selo ka dimela le diphoofolo. O ka se sa swarwa ke tlala gape.”
Lepogo le ile la lebelela mošemane le swerwe ke tlala. “Ke ka lebaka la eng ke swanetše go go thuša? Nka goja wa tseba,” la realo Lepogo le latswa melomo. Lepogo le ile la naganiša taba ya Khwezi la re, “Ka nnete naga ya go tlala dimela le diphoofolo e tlo kgahliša. Ke a dumela. O nyaka eng?”
“O kgona kudu go namela, gomme ka marofa a gago, re ka go kgona go fihla ntlhoreng ya thaba ya galase,” a realo Khwezi, a namela mokokotlong wa Lepogo.
Ba ile ba sepela nageng, ba putla naga ya go oma, ba ya thabeng ya galase.
Kua botlaseng bja thaba, Lepogo le ile la tsenya marofa a lona ka mahlakoreng a galase ya go redimoša, la thoma go namela. Ba tšere nako ye telele ka ge ba ile ba swanela go namela ka go nanya. E rile ge ba fihla gare, Lepogo la hemela godimo. “Ke lapile kudu go ka tšwela pele,” la realo, le ithekga ka galase. “Ga go kgonege go fihla kua godimo, le ge ke na le marofa.”
Lenong leo e bego e le nonyana ya go tšhoša, le be le fofa go ba dikologa kua godimo.
“Ke na le kgopolo ye botse,” a realo Khwezi, “a re patlame fa re itire e ke re hwile.”
Ba ile ba patlama galaseng ba itira e ke ba hwile. Gateetee, Lenong le ile la kotama le nagana gore le hweditše dijo tša bose.
“Tša bose bjang,” la realo Lenong. “Mahlatse a makaa!”
“Hiya!” gwa goeletša Khwezi, a fofa mokokotlong wa Lepogo a itshwareletša ka monatla wa Lenong. O swere a tiiša. Lenong le ile la tšhoga ka makalo gomme la fofela lefaufaung le Khwezi. Lepogo le ba lebeletše ba sobelela gomme la redimogela tlase ka thoko ga thaba ka go nanya.
“O nyakang go nna?” gwa botšiša Lenong leo le fofago ka bothata.
“Lenong,” a realo Khwezi, “o ka nkiša ntlhoreng ya thaba? Ge o ka nkiša ke tla tlatša naga ye ya go oma ya go se be le selo ka dimela le diphoofolo. O ka se sa swarwa ke tlala.”
“Ke taba ye botse yeo,” la realo Lenong, “ebile ke swerwe ke tlala kudu. Go lokile, ke tla leka go fofa ke go iše ntlhoreng ya thaba ya galase.”
Gomme Lenong la fofišetša Khwezi lefaufaung. Ba tšere nako ye telele efela mafelelong ba fihla ntlhoreng ya thaba. Khwezi o ile a fofa mokokotlong wa lenong a fofela bogodimo bja papetla bja thaba ya galase.
“Dumela,” la realo lentšu la silika.
Khwezi a bona pela ya gauta e dutše godimo ga khušene ya matšoba a maphepolo a mannyane, e eja seripa se setelele sa bjang bjo boserolane.
“O swanetše go ba o le pela ya maleatlana,” a realo Khwezi.
“Ke nna,” a realo pela. “O lakatsa eng? Nka go dira mohumi yo mogologolo, goba mogongwe o nyaka go ba botse goba go tuma.”
Khwezi o ile a nagana ka dilo tšohle gomme a nagana ka Lepogo, le Lenong, le batho ka moka ba go dula lefelong leo gabjale re le bitšago Cape Town.
“Aowa,” a realo Khwezi, “ke lakatsa go tlatša naga ye ya go oma ya go se be le selo ka dimela le diphoofolo.”
“Ge o realo,” a realo pela ya maleatlana, a penya leihlo.
Gwa kwagala lešata la POP! Gomme malakabje a gauta a tlala leratadima. Khwezi o ile a tswalela mahlo a gagwe gomme ge a a bula gape, thaba e be e se sa na galase, e be e le hlaga gape le tlhago yeo e tletšego ka dimela tše dibotse tše dintši, ka fao di lego ka gona lehono. O ile a lebelela nageng kua kgojana, gomme a bona dimela le diphoofolo. Lenong le ile la kgabola ka myemyelo ye kgolo. Khwezi o ile a lebelela pela ya gauta, efela e be e nyameletše.
O rile ge a le tseleng ya go fologa thaba, Khwezi a hwetša Lepogo le robetše moriting wa mohlare.
“O šomile,” a realo Lepogo a otsetše.
Khwezi o ile a mo phaphatha a tšwela pele go fologa thaba. Khwezi o rile ge a fihla botlaseng a kopana le lešaba la batho le mo tumiša, la mo rwala magetleng. Ba bile le moletlo wo mogolo ba keteka. Ka morago ga nako ye telele batho ba bantši ba ile ba tla go dula nageng ya go dikologa Table Mountain, gomme ba dira toropokgolo yeo ka moso e tlo bitšwago Cape Town.


text:
Lesedi o ile a botša malome wa gagwe gore Moremi o mo imišitše eupša o gana molato.
“Mo tlogele, motlogolo,” Malome wa Lesedi a realo.
Malome wa Lesedi o be a sa tšwe ka gae a dula a hlokometše Lesedi le ngwana ka ge a be a sa šome. O be a phela ka tšhelete ya gagwe ya phenšene. O be a hlokometše motlogolo wa gagwe a sa rate go kweša moya wa kgaetšedi ya gagwe bohloko.
Lesedi o ile a belega mafahlana a bašemane. Buti wa bona o be a na le ngwaga le kgwedi tše tshelela ka nako yeo.
Mafahlana a ile a gola ba swara ngwaga e mebedi. Lesedi a thoma go jewa ke bodutu gomme a ikutswa le lesogana tsoko leo ba rego ke Tau.
Tau o be a šomela mola Pitori. O be a tloga a rata Lesedi le bana ba gagwe kudu. O ile a fetša a e gapa le manamane. A ntšhetša Lesedi magadi, mokgolokwane wa lla e le ge a nyala moratiwa wa gagwe.
O ile a agela Lesedi kgoparara ya ntlo ba dula ka šebešebe.
Lesedi o ile a belegela Tau mosetsana. Ba ile ba mmitša Naledi. Naledi e be e le gauta ya ka moo ga Tau, bašemane ba be ba mmitša kgadi, mola Tau yena a be a re ge a mo lebeletše a re moo gona o belege mmagwe ka sebele.
Ka lapeng la ga Tau go be go rena khutšo, lethabo, lerato le tlhompho, go dula go segiwa.
Tau o be a na le kgaetšedi yeo ba rego ke Molemogi. Molemogi o be a rata buti wa gagwe, mogadibo wa gagwe gammogo le bana ba bona. O be a feditše dithuto tša gagwe gomme a šoma gona moo kgauswi le gae. O be a phela a re ge a boa mošomong, feta ka ga buti wa gagwe, a rwaletše bana ba buti wa gagwe merwalwana. Bana le bona ba be ba šetše ba tseba nako yeo a tlago ka yona.
Le ge Tau a be a sa gole mašeleng a makalo, kgaetšedi ya gagwe e ile ya mo thuša go godiša bana ba gagwe goba go fihla ba eya yunibesithing.
E be e re ge kgwedi e fedile, rakgadi wa bana ba Lesedi a ba latela mola yunibesithing ya Gauteng gomme a fete a tšea Tau ba lebe gae. Mohlang woo go be go tla ba bose ka gare ga sefatanaga, ba sware metlae goba go fihla ba tsena gae.
***
Bašemane ba Lesedi ba ile ba fetša dithuto mola yunibesithing ya Gauteng gomme ba hwetša mesomo. Ba be ba šomela moo kgauswi le gae bjalo ka Rakgadi wa bona.
Erile ka le lengwe la matšatši, Rakgadi wa bona a boledišana le mogadibo wa gagwe.
“Mogadibo gape o swanetše go botša bana gore Moremi ke tatago bona wa madi.”
Lesedi o ile a tšhoga gomme a re, “ijoo mogadibo! Ke ile go thoma kae?”
“Ga ke tsebe mogadibo empa go bohlokwa gore o ba botše gore ba se ke ba tla ba kwa ka batho kua ntle.”
“Go boima mogadibo. Gape bana ba ba tseba Tau e le tatago bona wa madi, ebile ba tloga ba mo rata kudu.”
Rakgadi wa bana o rile ge a bona gore mogadibo wa gagwe ga a kgone go botša bana bao therešo, a ithaopa go ba botša ka boyena.
Ka le le latelago bašemane ba ile ba etela rakgadi wa bona bjale ka mehleng. Ba ile ba mo gokara ba mo dumediša ka lethabo. Rakgadi yena o be a thabetše gore o tla hwetša monyetla wa go botša bana bao therešo ka tatago bona wa madi.
Le ge go be go le boima go phula sekaku, Rakgadi o ile a tšwa se borala. A thoma ka gore, “bana ba ka, ke kgopela le ntshwareleng gobane seo ke tlogo go le botša sona se tlile go le roba dipelo.”
Bana ba ile ba lebelelana ka tlabego. Mošemane yo mogolo o ile a myemyela gomme a re, “etla ka tšona Rakgadi.”
Rakgadi wa bona o ile a beta pelo a ba botša gore tatago bona wa madi ke Moremi. Bana ba ile ba botša Rakgadi wa bona gore o a swaswa. Ba ile ba mmotšiša gore gobaneng mme wa bona a sa ba botše. Rakgadi wa bona o ile a ba fetola ka gore taba yeo e boima taba.
Bana ba ile ba swaba kudu mo ba ilego ba ba ba laela e se nako. Ka sefatanageng ke ge go ile tuu!
Erile ge ba fihla gae ba leba malaong ntle le go ja. Mmago bona o rile ge a ba botšiša gore nkane ba sa je ba mo fetola ka gore ba lapile ebile ga se ba swarwe ke tlala.
Lesedi o ile a se kwešiše gore go hlagile eng ge ba be ba tšwile. O be a sa tsebe gore ba be ba ile ga Rakgadi.
***
Re botše: Naa o nagana gore Rakgadi o dirile taba ye botse ka go botša bana bao therešo ntle le mmago bona goba aowa? Gobaneng o realo?


text:
Go tšwa mebileng ya metsesetoropo go ya mekgokgothwaneng ya maatla, Peter Magubane o feditše go feta seripa sa ngwagakgolo a tšea diswantšho tša ntwa kgahlanong le kgethologanyo ga mmogo le tše dingwe tša setšhaba. Mo nakong ye o tlile go tseba Nelson Mandela ga botse- la mathomo ka ge e le moetapele wa sepolotiki yo moswa a bego a dira maphotho ka nageng ka bophara, gomme go tloga fao ka setsebegi sa ntwa kgahlanong le kgethologanyo.
Mo go yeng ga mengwaga ye mebedi bofora gareng ga ‘boradipolotiki’ ba babedi ba bofana - motho yo a boletšeng ka mantšu le ditiro, yo a bolela ka setšeadiswantšho sa gagwe.
Ka morago ga tokollo ya Mandela ka Dibokwana 1990 Magubane o kgethilwe bjalo ka motšea diswantšho wa gagwe wa semmušo wa go tšea diswantšho tše ntšhi ka ga Aforika Borwa mo mengwaga ye mene ya go fetogela go temokrasi. Go tšwa go sefala se, o hweditše dibaka tša go dira diswantšho tša bontšhi tšeo di diragetšego go bapela le tsela ya go meputso ye mpsha ya sepolotiki. Gagologolo, Magubane o be a e na le phihlelelo ya bohlokwa ya Mandela le ba lapa la gagwe.
Ngaka Peter Magubane o mongwe wa batšea diswantšho ba Aforika Borwa ba mogoswi wa boditšhabatšhaba. O thomile mošomo wa gagwe wa go hlomphega ka 1954 le kgatišobaka ya Drum, yeo e mo tsentšheng gare ga lesolo la go hlohla.
Ka morago ga mengwaga ya Drum Peter o bontšhitše ka Yuropa le go ithutilela ka United States. Go boa gae ka 1966, o ile a tsenela kuranta ya Rand Daily Mail. Ka lebaka la go tloga ka Phupu 1969 go ya 1971 Peter o tšere palomoka ya 586 ya matšatši a tswaletšwe kgolegelong e le tee, gomme ka morago o ile a iletšwa bjalo ka motšea diswantšho mengwaga ye mehlano.
Go tšwa go di1980, Peter gape o šometše kgatišobaka ya Time. Ka 1990 o kgethilwe bjalo ka motšea diswantšho Nelson Mandela wa semmušo wa go tšea diswantšho tše ntšhi ka ga Aforika Borwa mo mengwaga ye mene ya go fetogela go temokrasi. Peter Magubane o amogetše difoka tša go fapana ka ga boikgafo le kabelo go lefase la go tšea diswantšho.
Magareng ga tše ke: sefoka sa bopelong ka moka Mother Jones-Leica; sefoka sa Martin Luther King Luthuli; Fellowship ya go tšwa go Sekolong sa Bogaši bja ditaba sa Tom Hopkins; le Mangwalo a Bongaka a mane go tšwa diyunibesithing tša go fapafapana ka Aforika Borwa.
Godimo ga moo, e be e le motho moso wa mathomo ka Aforika Borwa go hwetša sefoka ka seswantšho sa gagwe – ka diphenkgišano tša diswantšho tše kaone tša ngwaga tša Bet Press ka 1958. Lehono Peter Magubane o lebeleditše dilense tša gagwe go ditšo tša go fapafapana le mekgwa ya setšo ya maAforika Borwa.


text:
181Ka morago ga moo Paulose a tloga Athene a ya Korinte. 2Moo a kopana le Mojuda yo mongwe yo ba rego ke Akhwila, yo a tswaletšwego Pontose. Yena o be a sa tšo tla a etšwa Italia gotee le Prisila, mosadi wa gagwe, gobane Kesare Klaudiose o be a laetše gore Bajuda ka moka ba tloge Roma. Paulose a ya go ba bona, 3a dula le bona, a šoma le bona ka ge a be a phela ka go dira ditente bjalo ka bona. 4Ka Disabatha o be a tšea kgang le batho ka sinagogeng, a leka go kgodiša Bajuda le Bagerike.
5Ge Silase le Timotheose ba fihla ba etšwa Matsedonia, Paulose a ikgafela go begela Bajuda molaetša wa Modimo, a ba hlatselela gore Jesu ke Mesia. 6E rile ge ba mo ganetša ebile ba mo roga, a hlohlora marole diaparong tša gagwe, a re go bona: “Ge le timetše, molato ke wa lena, nnaena ke hlapile diatla! Go tloga bjale ke napile ke ya go baditšhaba.” 7Ke moka a tloga a ya ka ga monna yo ba rego ke Titose Justose, yo e bego e le mokhunamedi wa Modimo. Lapa la gagwe le be le kgauswi le sinagoge. 8Krispose, yo e bego e le mookamedi wa sinagoge, o be a dumetše go Morena, yena le bohle ba lapa la gagwe. Le batho ba bangwe ba bantši kua Korinte ba rile go kwa molaetša wa Modimo ba dumela, gomme ba kolobetšwa.
9E rile bošegong bjo bongwe Morena a botša Paulose ka pono a re: “O se ke wa šia, o fele o bolela, o se ke wa homola, 10gobane ke na le wena. Ga go yo a tlago go dira selo, gobane ba bantši mo motseng wo ke ba ka.” 11Paulose a dula moo ngwaga le dikgwedi tše di selelago, a ruta batho lentšu la Modimo.
12E rile ge Galio e le mmušiši wa Agaya, Bajuda ba kgobokana, ba swara Paulose ba mo iša kgorong. 13Ba re: “Monna yo o hlohleletša batho go khunamela Modimo ka mokgwa wo o ganwago ke molao.”
14Paulose o rile a sa re o a bolela, Galio a botša Bajuda a re: “Ge taba ye e ka be e le ya bokebeka goba bosenyi bjo bogolo, lena Bajuda, nkabe ke tlemegile go le theeletša ke sa le felele pelo. 15Eupša ka ge e le kgang ya mantšu le maina le molao wa lena, ke taba ye lena beng le swanetšego go iponela yona. Nna ga ke nyake go ba moahlodi wa taba tša mohuta wo.” 16Ke moka a ba raka kgorong. 17Bona ka moka ba swara Sostenese, mookamedi wa sinagoge, ba mmetha gona moo kgorong. Fela Galio yena a se re selo mo tabeng yeo.
18
Paulose a tšea lebakanyana a na le badumedi Korinte, a kgona a laelana nabo mme a eya Siria ka leselawatle, a na le Prisila le Akhwila. Pele ga ge a tloga Kenegrea, o ile a boolwa hlogo ka lebaka la ge a be a ikanne.18:18 “a be a ikanne” Bajuda ba be ba na le setlwaedi sa go boolwa hlogo ge motho a laetša gore o phethile keno. 19Ba rile go fihla Efeso a tlogela Prisila le Akhwila. A ya ka sinagogeng a fihla a tšea kgang le Bajuda. 20Batho ba mo kgopela gore a dule nabo sebakanyana, fela yena a se dumele. 21Gomme ge a sepela a ba botša a re: “Ge eba e le thato ya Modimo, ke tla boa ka tla mo go lena.” Ke moka a tloga Efeso ka leselawatle.
22E rile ge a fihla Kesarea a rotogela Jerusalema a yo dumediša phuthego, ya ba o fetela Antiokia. 23A re go fetša labaka gona, a feta a phatša naga ya Galatia le ya Frigia a tiiša badumedi bohle.
24Kua Efeso go kile gwa tla Mojuda yo mongwe yo ba rego ke Apolose, yo a bego a tswaletšwe Aleksandria. Yena e be e le seboledi se segolo, a tseba Mangwalo a Makgethwa gabotse. 25O be a rutilwe thuto ya Morena, gomme a begela batho a bile a ba ruta ka go nepa ditaba tša Jesu ka mafolofolo. Ge e le kolobetšo o be a tseba fela ya Johanese. 26A thoma go bolela a sa boife ka sinagogeng. Prisila le Akhwila ba rile go mo kwa ba ya le yena ga gabobona, ba mo hlalošetša gabotse thuto ya Modimo. 27E rile ge a nyaka go ya Agaya badumedi ba Efeso ba mo thuša ka go ngwalela badumedi ba gona gore ba mo amogele. Ge a fihla gona a thuša kudu bao e bego e le badumedi ka kgaugelo ya Modimo. 28Gobane ge Bajuda ba tšea kgang le yena phatlalatša o be a ba phala ka dipolelo tša gagwe tše maatla, a bontšha ka Mangwalo a Makgethwa gore Jesu ke yena Mesia.


text:
Mmago Dimpho le Sello o be a na le bothata. “Maoto a ka a be e ke dipoloko tša aese bošegong bja go feta!”
a botša bana mesong ya Mošupologo o mongwe. “A be a tonya kudu ke sa kgone go robala. Gona bjale ke lapile kudu!
“Ke a tseba!” a realo Sello. “Nkane o sa robale ka disokisi bošegong bja lehono?”
“Ke kgopolo ye botse yeo!” a realo Mma. “Bana ba ka ba bohlale kudu!”
Bošegong bjoo a apara disokisi tša gagwe tša wulu tše dikotokoto. “Mmane Thoko o mphile disokisi tše ka Keresemose,” a realo. “Di borutho kudu! Ke tla robala gabotse bošego bja lehono!”
Efela Mma o be a fošitše. Mesong ya Labobedi o be a lapile gape.
“Ga se nke ka bo pata,” a hemela godimo. “Ge fela nka tutetša maoto a ka a ditlaela a go tonya!”
“Mma,” a realo Dimpho, “nkane o sa tsenye maoto a gago ka meetseng a go fiša bošego pele o eya malaong?”
“Nka leka seo!” a realo Mma. “Ke a leboga!”
Morago ga dilalelo bošegong bjoo, Mma o tšhetše meetse ka gare ga sekotlelo se sehubedu se segolo.
“Mmmm, a bose!”a realo, a iša maoto kua le kua. “Ke dumela gore ke tlo robala gabotse bošegong bja lehono.”
Efela o ka akanya? Mesong ya Laboraro ke ge a lapile gape. “Mathomong ke robetše,” a realo, “efela ka morago ga diiri tše mmalwa ya ba taba ya ka mehla … maoto a tonya tonyi!
Ke swanetše go nagana ka ga se sengwe.
Ejang gabjale! Ke nako ya go ya sekolong!”
Ge Mma a boa mošomong mathapameng ao, Dimpho o be a na le ditaba tša bose.
“Morutiši wa ka o re ge o ka nwa teye ya gemere o tlo tutela mmele ohle,” a hlaloša.
“Teye ya gemere e tlo tutetša maoto a gago!”
“Go lokile,” a realo Mma. O be a sa thaba kudu. Morago ga go fetša mašego a mantši a sa robale gabotse,
o be a ikwa a sa thaba!
Efela Mma ga se a lebala seo Dimpho a mmoditšego. Mesong ya Mokibelo, pele a eya mošomong,
Mma o kgopetše bana gore ba ye go reka gemere. “Ga go se se thušitšego,” a realo, a le gare a itokišetša go ya mošomong.
“Mogongwe gemere e tlo thuša!”
Bana ba ile ba sepela. “O lebeletše eng, Sello?” Dimpho a botšiša ge ba fihla tseleng ye kgolo kgauswi le mabenkele.
Sello ga se a fetole. O be a bogetše se sengwe kgauswi. “Sello!” a realo gape Dimpho.
“Ntshware ka seatla, re swanetše go tshela tsela bjale.”
“E sego gabjale!” a realo Sello. “Lebelela mola! Re swanetše go thuša katse yela!”
Pele Dimpho a mo emiša, Sello a be a kitimile.
Polotong ya go se be le selo bašemane ba babedi ba go lekana le Sello ba be ba kgoela katse ye pududu.
Ba ile ba sega. Katse e be e leka go tšhaba.
Sello o be a na le lentšu la lešata, le legolo kudu, go ka tšwa mošemaneng o monnyane. “TLOGELANG SEO!”
a goeletša. “Tlogelang katse yeo!”
“Ee, e tlogeleng!” a realo Dimpho.
Bašemane ba lebelela. “Ka lebaka la eng?” yo mongwe wa bona a realo ka pefelo, efela mošemane yo mongwe a tlogela katse ya go tšhoga. “Ebang o na le taba le eng? Ke katse ya setlaela ya go timela fela! Etla Jabs, a re sepele!”
E rile ge mmago Dimpho le Sello a boa gae mathapameng ao a se tshepe se a se bonago. Bana ba gagwe ba be ba phaphatha katse ye pududu ya sekafofa. Katse e be e rora e itatswa. Mma o bone gore ba e file nama ya go šala.
“Go diragala eng?” a botšiša ka pefelo. “Ke ka lebaka la eng le tlišitše phoofolo yeo ka gae? Ga e sepele gona bjale!”
“Efela Mma, pula ya na ka ntle,” a realo Sello. “Kitty o tlo thapa! Re ka ba le yena bošegong bja lehono fela?
KA KGOPELO HLE?” Mma a hlola ka lefesetere. Ke nnete. Ge a fologa thekisi go be go na le maru a mapududu.
Bjale e be e tšhologa. “Go lokile,” a realo dipounama di swaragane, “efela gosasa katse yeo e a sepela.”
“Re a leboga Mma!” bana ka bobedi ba realo.
“Hmmmph,” a realo Mma. O ile a dula fase, a hlobola dieta, a forohla maoto a gagwe.
“Gemere ye le ntheketšego e kae?” a botšiša. “Ke nako ya komiki ya ka ya mathomo ya teye ya gemere!
Bana ba lebeletšana ka mahlo a magolo, a nkgokolo. Ba lebetše go reka gemere! Mma o be a befetšwe kudu. O befetšwe bošego bjohle. Morago ga go hlwekiša morale, o ile a leba malaong thwii.
Mesong ya Sontaga, ge Dimpho le Sello ba tsoga, mmago bona o be a se gona.
Ba be ba maketše – ka mehla o tsoga ka pela. Ga se ba bona le katse.
“A re lekole ge eba Mma o phetše gabotse,” a realo Dimpho. Ba bula lebati la phapoši ya gagwe ka setu, ba hlolela.
O nagana gore ba bone eng? Mma o be a kaname malaong a bonala a tšwafa.
Katse e be e phuthagane maotong a gagwe, e rorela godimo.
“Dumelang,” a realo Mma. “Ke bile le bošego bjo bobose! Mafelelong maoto a ka a ruthela!” A lebelela katse.
“Ke nagana gore o tlo dula le rena!” a e botša. “Re tla go bitša Gemere!” Katse ya sekafofa ye pududu,
ya rorela godimo le go feta.
Bana ba sega, ba phaphatha ba fofafofa. Gomme Sello a ema. O be a šinyaletše.
“Efela, ke ka lebaka la eng re e bitša Gemere?” a botšiša.
“Agaa,” a realo Mma, “bobedi bja lena le ile lebenkeleng go reka gemere, efela le boile le katse ye. E tuteditše maoto a ka bjalo ka ge Dimpho a boletše gore teye ya gemere e tlo ntutetša,
ka fao leina la yona ke Gemere!”
Gomme ba e bitša ka tsela yeo.


text:
Mengwaga ye mentši kua morago go ile gwa ba le mmutla wo o bego o na le lebelo kudu go feta diphoofolo tšohle tša polaseng. O be a ikgantšha kudu ka lebelo la gagwe la go fetiša tekanyo. O be a dula a gopotša diphoofolo tše dingwe gore ke yena ralebelo wa kgonthe.
“Ke na le lebelo la go feta la phefo,” a ikgantšhetša mogwera wa gagwe Hlong, gape le gape.
Mesong ye mengwe Mmutla le Hlong di hlakane keiting ya go ya tšhemong ya mo polaseng. Mmutla ga se wa tšea sebaka gore o ikgantšhe, “Ke nna ralebelo yo mokaonekaone lefaseng. Ke na le lebelo la go feta la phefo.”
“Ga ke tshephe,” Hlong ya realo ka go tiiša. “Ke nagana gore le nna ka nka kitima ka lebelo la go feta la gago.”
“Molepologi wa go lepologa bjalo ka wena?” Mmutla a sega gampe. “Ga o na kholofelo ya go kitima go feta nna.”
Hlong a nagana sebakanyana. Morago a bolelela tlase, “Go lokile. A re bone gore ke mang yo a nago le lebelo kudu. Re ka phadišana gosasa. Re tla kitima go tloga keiting ye go fihla botlase bja tšhemo gomme ra be ra boya.”
“Go lokile,” a realo Mmutla. “Ga go hlokege le gore ke kitimele go go šia, Maoto a Makopana a go tšofala.”
“O tla bona,” a realo Hlong. “Ga o hloke maoto a matelele gore o thope tšhiano, wa tseba. Ke tla hlakana le wena keiting ye gosasa, ge letšatši le se no hlaba. Ke tla thopa tšhiano. O swanetše go ntshephiša gore ge ke thopa tšhiano o ka se sa mpitša Maoto a Makopana goba Molepologi wa go lepologa gape.”
“Go lokile,” gwa dumela Mmutla, ka boitshepho. “Ge e le gore o tloga o nyaka go šiana le nna, o ka dira bjalo. Ke go tshephiša gore nka se go bitše Maoto a Makopana goba Molepologi wa go Lepologa – GE O KA thopa tšhiano. Le bjalo, seo se ka se direge. Ke na le lebelo la go feta la phefo. Ke tla fihla botlase bja tšhemo ka be ka boya e le gona o sa nagana go ya. Gomme ke tla kgona go go bitša Maoto a Makopana goba Molepologi wa go Lepologa gantši ka moo ke nyakago ka gona. Haa! Haa!”
Hlong o ile a botša buti wa gagwe ka ga tšhiano, “Wena,” a realo buti wa gagwe, “o dirile phošo ye kgolo. Ke eng se se go dirilego gore o dire selo sa go se kgonege ka tsela ye? Mmutla o na le lebelo la go feta la phefo. Bjale o tla kgona go go bitša Maoto a Makopana goba Molepologi wa go Lepologa bophelo bja gago ka moka.”
“O se belaele,” a realo Hlong. “K e na le leano. Leano la bohlale kudu. Ge o ka nthuša, re ka ruta Mmutla thuto. O tla tlogela go ikgantšha – gomme a ka se sa kgona go mpitša Maoto a Makopana goba Molepologi wa go Lepologa gape!”
Letšatši la go latela ge Mmutla a fihla keiting ke ge e le kgale Hlong a fihlile. Bjalo ka mehleng, Hlong o tšere nako ye telele go fihla fao, efela o be a eme a myemyela ge Mmutla a fihla pele letšatši le hlodumela mmotong.
“Dumela, Maoto a Makopana. O na le nnete ya gore o sa nyaka go šiana le nna? O a tseba gore ga o na le sebaka se sennyane sa go thopa tšhiano. Naa o ikemišeditše go šiiwa? Gopola, ke na le lebelo la go feta la phefo,” a realo Mmutla.
Mmutla o be a tshepha gore o ile go thopa tšhiano ebile a šetše a nagana ka maina a maswa ao a tla bitšago Hlong ka ona morago ga tšhiano. Se e tla ba boipshino.
Hlong a myemyela ka setu. O eme mothalading wa go thoma a ikhomoletše. “A re netefatše melao,” a realo. “Re ile go šiana go ya botlase bja tšhemo, ra ba boya mo keiting, a go bjalo?”
“Ee,” a realo Mmutla. Gomme a goeletša, “Itokiše! Iketle! Tloga!” a taboga ka lebelo ka fao a ka kgonago ka gona.
O rile ge a batamela botlase bja tšhemo, a segela teng. “Hlong o swanetše go ba a leka go tloga. Ijoo, ke molepologi bjang.”
Gopola gore o maketše bjang, ge Hlong a tšwelela botlase bja tšhemo ka lethabo a goeletša, “Ke fihlile fa pele ga gago!”
Mmutla a emanyana. O ile a retologa gomme a kitima ka lebelo leo a sa kago a kitima ka lona. O be a sa ke a hemela godimo le gona ka bothata, efela o be a hemela godimo ka bothata a etšwa sethitho ge a swara keiti. O ile a lebelela ka godimo ga legetla la gagwe. Hlong o be a sa bonagale. Ga bjale, o be a na le bonnete bja gore o thopile tšhiano. Go ile gwa kwagala lentšu la go tlala lethabo go tšwa ka lehlakoreng le lengwe la keiti. “Le ga bjale, ke go fihletše pele fa!” Go be go sa kgonege! Efela Hlong, o be a myemyela ka lethabo.
Mmutla o be a sa tshephe seo a se bonago. Hlong o mo šiile. O ile a retologa a leba gae a nanya hlogo e lebeletše tlase.
Efela, e ka ba Hlong o šiile Mmutla bjang? Nnete ke gore ga se a ka a kitima. Mmutla o rile ge a eya botlase bja tšhemo, Hlong a khuta kgauswi le keiti. Buti wa gagwe o be a khutile botlase bja tšhemo. Ke buti wa Hlong yo a tšweletšego a re “Ke fihlile pele ga gago!” ge Mmutla a fihla botlase bja tšhemo, Mmutla o be a maketše ka fao a sego a lemoga le gore e be e le hlong ye nngwe. Ge Mmutla a fihla mafetšong, a hemela godimo ka bothata a bile a etšwa sethitho, Hlong o no tšwa lefelong leo a bego a iphihlile go lona ka setu a re, “Le ga bjale, ke go fihletše pele fa!”
Mmutla ga senke a hlwa a sa ikgantšha – e sego go Hlong. O ile a ba mogwera wa botse. Ga se a hlwa a sa bitša Hlong ka maina a mabe gape. Ebile ga senke a tseba gore Hlong o thopile tšhiano bjang.
E ba le boitlhamelo!
Gopola e ke ke wena Hlong. Ngwalela Mmutla lengwalo o mo hlalošetše ka fao o mo hlalefeditšego ka gona le gore ke ka lebaka la eng o dirile seo.


text:
301Moshe o ile a fa baetapele ba dikgoro tša Israele ditaelo tše di latelago tša Morena. 2
Mat. 5:33
Ge motho a enne go fa Morena se sengwe goba go ikona se sengwe, a se ke a tshela keno ya gagwe, eupša a dire se sengwe le se sengwe se a itšego o tla se dira.
3Ge kgarebe ye e sa dulago lapeng la tatagoyona e enne go fa Morena se sengwe goba e tshephišitše gore e tla ikona se sengwe, 4e swanetše go dira tšohle tše e di ennego goba e di holofeditšego, ge e se ge tatagoyona a ka gana ge a ekwa taba yeo. 5Fela ge tatagwe a ka mo ganetša go phethagatša keno ya gagwe ge a e ekwa, gona ga se a tlemega go e phetha. Morena o tla mo lebalela, ka gobane tatagwe o mo ganeditše go phethagatša keno ya gagwe.
6Ge mosadi yo a sego a nyalwa a enne, a ikemišeditše goba a se a ikemišetša, goba a tshephišitše go ikona se sengwe, mme ka morago a nyalwa, 7o swanetše go dira tšohle tše a di ennego goba a di tshephišitšego, ge e se ge monna wa gagwe a ka gana ge a ekwa taba yeo. 8Fela ge monna wa gagwe a ka mo ganetša go phethagatša keno ya gagwe ge a e ekwa, ga se a tlemega go e phethagatša. Morena o tla mo lebalela.
9Mohlologadi goba mosadi yo a hladilwego o swanetše go phethagatša keno ye nngwe le ye nngwe ye a e dirilego goba tshephišo ya go ikona se sengwe.
10Ge mosadi yo a nyetšwego a enne goba a tshephišitše go ikona se sengwe, 11o swanetše go dira tšohle tše a di ennego goba a di tshephišitšego, ge e se ge monna wa gagwe a ka gana ge a ekwa taba yeo. 12Fela ge monna wa gagwe a ka mo ganetša go phethagatša keno ge a e ekwa, ga se a tlemega go e phethagatša. Monna wa gagwe o mo thibetše go phethagatša keno ya gagwe; Morena o tla mo lebalela. 13Monna wa gagwe o na le tokelo ya go dumela goba go gana keno goba tshephišo ye nngwe le ye nngwe yeo mosadi a e dirilego. 14Eupša ge ka letšatši le le latelago leo monna wa gagwe a kwelego keno yeo ka lona, a se a ba a e gana, mosadi o swanetše go dira tšohle tše a di ennego goba a di tshephišitšego. O dumetše keno yeo ka go se e gane ka letšatši le a e kwelego ka lona. 15Fela ge a ka gana keno yeo ka morago, o tla otlelwa ge mosadi wa gagwe a se phethagatše keno ya gagwe.
16Ye ke melao ye Morena a e filego Moshe mabapi le dikeno tše di dirilwego ke mosadi yo a nyetšwego, goba mosadi yo a sego a nyalwa yo a sa dulago ka lapeng labo.


text:
171Joshafate a hlatlama Asa, tatagwe, bogošing, gomme a tiiša Juda gore a tle a kgone go itšhireletša go Israele. 2A bea bahlabani metseng ya Juda ye e ageleditšwego ka merako le kua nageng le metseng ye Asa a bego a e thopile nageng ya Efraime. 3Morena a ba le Joshafate ka gobane bophelo bja gagwe bo be bo swana le bja tatagwe bja mathomong. O be a sa khunamele Baale, 4a khunamela Modimo wa tatagwe, a phetha ditaelo tša gagwe, gomme a sa itshware ka moo magoši a Israele a bego a itshwara ka gona. 5Morena a tiiša Joshafate mmušong wa Juda, gomme batho ba gagwe ka moka ba mo tlišetša diloba mme a huma le dinala, a hlomphega kudu. 6A fišegela go phetha thato ya Morena, gomme a phušola dintotoma tšohle tšeo go tšona go bego go khunamelwa medimo ya diswantšho, a tloša le dikota tša borapedi mo Juda.
7Ngwageng wa boraro wa pušo ya gagwe a romela bahlankedi ba ba latelago gore ba yo ruta metseng ya Juda: Benhaile, Obadia, Sakaria, Netanele le Mikaya. 8Ba be ba na le Balefi ba: Shemaya, Netania, Sebadia, Asahele, Shemiramote, Jonathane, Adonia, Tobia le Tobo-Adonia, le baprista ba: Elishama le Joramo. 9Ba tšea puku ya melao ya Morena gomme ba putla metseng ka moka ya Juda, ba e ruta batho.
10Morena a dira gore batho ba mebušo ka moka ya dinaga tše di bapilego le naga ya Juda ba boife go lwa le Kgoši Joshafate. 11Bafilista ba bangwe ba tlišetša Joshafate silibera ye ntši le diloba tše dingwe, gomme Baarabia ba mo tlišetša dikgapa tše dikete tše di šupago le makgolo a a šupago, le diphooko tše dikete tše di šupago le makgolo a a šupago. 12Ka gona Joshafate a gola a ba le maatla kudu. A aga dibo le metse ya polokelo nageng ya Juda, 13gomme metseng yeo a bolokela dithoto ka bontši.
A bea bahlabani ba bogale Jerusalema 14go ya ka dikgorwana tša bona. Adna e be e le molaodi wa madira a dikgorwana tša Juda, gomme a na le bahlabani ba bogale ba dikete tše makgolo a mararo ba a bego a ba laola. 15Yo a mo latelago ka maemo e be e le Johanane, a na le bahlabani ba dikete tše makgolo a mabedi le tše masome a seswai, 16mme wa boraro e le Amatsia, morwa wa Sikri, a na le bahlabani ba dikete tše makgolo a mabedi. Amatsia o be a ithaopile go hlankela Morena. 17Molaodi wa madira a dikgorwana tša Benjamene e be e le Eliada, mohlabani yo bogale, yo a bego a laola banna ba dikete tše makgolo a mabedi ba ba itlhamilego ka dikotse le mara. 18Yo a mo latelago ka maemo e be e le Josabade, a na le banna ba dikete tše lekgolo le tše masome a seswai ba ba itlhametšego ntwa gabotse. 19Banna bao ba be ba hlankela kgoši kua Jerusalema, gomme godimo ga moo a bea bahlabani ba bangwe metseng ye mengwe ye e ageleditšwego ka merako nageng ya Juda ka moka.


text:
111
22:16
Lešika la bogoši la Dafida le swana le mohlare wo o remilwego; bjalo ka ge mahlogedi a hloga kutung goba medung, le ditlogolong tša Dafida go tla tšwa kgoši ye mpsha.
2Moya wa Morena o tla dula mo go yena,
wa mo fa bohlale le kwešišo, tlhaologanyo le maatla.
O tla tseba thato ya Morena, gomme a mmoifa,
3a kgahlwa ke go dira tše Morena a di ratago.
A ka se ahlole ka tebelelo ya mahlo
goba a sekiša ka go kwa pudi ya tsela;
4
o tla ahlola bahloki ka toka,
le bahlaki ka boloki.
Ka taelo ya gagwe batho ba tla otlwa;
ge a laela, ba babe ba tla bolawa.
5
O tla buša setšhaba sa gagwe ka toka le botshephegi.
6
Phiri e tla dula le kwanyana, le nkwe ya robala le putšane.
Namane le tawana di tla iphepa mmogo,11:6 Diphetolelo tše dingwe tša kgale di re “di tla iphepa mmogo” Seheberu se re “le dikgomo tša go nontšhwa di tla ba mmogo”. gomme mošemanyana yo monyenyane ya ba modiša wa tšona.
7Kgomo le bere di tla fula gotee, mme namane tša tšona tša robala mmogo.
Tau e tla fula bjang bjalo ka kgomo.
8Lesea le tla raloka moleteng wa letsolobolo,
wa go tshwa letswele a tsenya seatla ka moleteng wa petla.
9
Sione, thabeng ye kgethwa ya Modimo,
go ka se dirwe tše mpe goba gwa gobatšanwa,
ka gobane naga e tla be e tletše batho ba ba tsebago Morena
bjalo ka ge lewatle le tletše meetse.
10
Lebaka le etla leo ka lona kgoši ye mpsha ya lešika la bogoši la Dafida e tlago ba bjalo ka sefoka go ditšhaba. Ba tla mo kgobokanela, gomme mošate, ga gagwe, wa hlomphega kudu. 11Ge nako yeo e fihla Morena o tla boeletša a otlolla letsogo a lokolla mašaledi a setšhaba sa gagwe Asiria, Egepeta, Patrose, Etopia, Elamo, Babilonia, Hamate, le dinageng tša lebopong la lewatle, le dihlakahlakeng. 12Morena o tla emiša sefoka, a bontšha ditšhaba gore o kgoboketša batho ba ba gašanego ba Israele le ba ba phatlaletšego ba Juda, gomme o ba kgobokanya ba etšwa mafelong a kgolekgole a lefase. 13Israele e ka se sa tsebafela Juda. Manaba a Juda a tla fedišwa, gomme Juda e ka se sa ba sera sa Israele. 14Batho ba Juda le ba Israele ba tla ipopa ba wela Bafilista godimo metheogeng ya ka bodikela, ba šwahlela le batho ba ba dulago ka bohlabela. Ba tla tšea naga ya Edomo le ya Moaba; Baamone e tla ba batho ba bona. 15
Morena o tla omiša kgogometšana ya Suez, a omiša le noka ya Yufratese ka phefo ya go fiša, a šadiša fela meetšana ya yona ye e šupago, gomme motho a kgona go tshela a apere dieta. 16Go tla ba le tselakgolo ya go tšwa Asiria ya mašaledi a Israele ao a sa lego nageng yeo, go swana le ya borakgolokhukhu ba bona mola ba etšwa Egepeta.